ไออาร์พีซี - การบินไทย ลงนามศึกษาโอกาสซื้อขายคาร์บอนเครดิต
คุณอธิคม เติบศิริ กรรมการผู้จัดการใหญ่ บริษัท ไออาร์พีซี จำกัด (มหาชน) และคุณโชคชัย ปัญญายงค์ รองกรรมการผู้อำนวยการใหญ่ สายกลยุทธ์และพัฒนาธุรกิจ ปฏิบัติหน้าที่กรรมการผู้อำนวยการใหญ่ บริษัท การบินไทย จำกัด (มหาชน)
15 มิ.ย. 2555

คุณอธิคม เติบศิริ(ที่ 3 จาก ขวา) กรรมการผู้จัดการใหญ่ บริษัท ไออาร์พีซี จำกัด (มหาชน) และคุณโชคชัย ปัญญายงค์(ที่ 3 จาก ซ้าย) รองกรรมการผู้อำนวยการใหญ่ สายกลยุทธ์และพัฒนาธุรกิจ ปฏิบัติหน้าที่กรรมการผู้อำนวยการใหญ่ บริษัท การบินไทย จำกัด (มหาชน) ร่วมลงนามในบันทึกข้อตกลงการศึกษาโอกาสซื้อขายคาร์บอนเครดิตจากโรงผลิตพลังไอน้ำและไฟฟ้าร่วม(Combined Heat and Power Plant: CHP)ของ ไออาร์พีซี ที่ใช้ก๊าซธรรมชาติเป็นเชื้อเพลิง ซึ่งสามารถลดการปลดปล่อยก๊าซคาร์บอนไดออกไซด์ได้มากกว่า 3 แสนตันต่อปี และเพื่อเป็นการชดเชยการปลดปล่อยก๊าซคาร์บอนไดออกไซด์ที่ทำให้เกิดสภาวะเรือนกระจกจากการบินเข้าทวีปยุโรป และตอบสนองต่อระเบียบEuropean Union Emission Trading Scheme (EU ETS)โดยมีคุณประเสริฐสุข จามรมาน รองผู้อำนวยการองค์การบริหารจัดการก๊าซเรือนกระจก (องค์การมหาชน) ร่วมเป็นเกียรติในงาน เมื่อวันที่ 14 มิถุนายน 2555 ณ อาคาร 3 สำนักงานใหญ่ บมจ.การบินไทย